পশ্চিমবঙ্গের পাশের রাজ্য আসামে গত রোববার গভীর রাতে প্রকাশ করা হয় আসামের রাষ্ট্রীয় নাগরিক পঞ্জির খসড়া। এতে উঠে এসেছে ১ কোটি ৯০ লাখ মানুষের নাম। আসামে নাগরিক পঞ্জির রাজ্য সমন্বয়ক প্রতীক হাজেলা সুপ্রিম কোর্টে আগেই দুই কোটি নাগরিকের আবেদনপত্রের ভেরিফিকেশন সম্পূর্ণ করা হয়েছে বলে জানিয়েছিলেন। ৩৮ লাখ মানুষের নথিপত্রে সামান্য ত্রুটি থাকার কারণে পুনঃপরীক্ষার ব্যবস্থা নেওয়া হয়েছে বলেও জানান।